jkorsvik/nowiki_second_scrape_merged huggingface dataset:
Herregårdsspillet

Herregårdsspillet er en non-profitt, frivillig organisasjon, etablert i 1989. Formålet er å planlegge, organisere og gjennomføre skuespill i tilknytning til Herregården. Første forestilling ble spilt i 1993. Fra da av har en hatt syv til åtte forestillinger hvert år, basert på forfatter Erling Pedersens lokalhistoriske spill. Om lag 30 000 personer har besøkt spillet til nå (2007). Administrasjonen har to ansatte på deltid: leder/produksjonsleder og leder for systue. Mellom 50 og 70 amatører deltar i og rundt oppsetningene, i tillegg til to-fem profesjonelle skuespillere og proffer bak lyd, lys, regi og komposisjon. Om lag 1500 frivillige har vært engasjert i spillet siden starten.
Styret for 2008 er:

Svein Rød (leder)
Kari Brekke Nilsen (nestleder)
Torstein Åkra (kasserer)
Per Olav Hauge (styremedlem)
Anne Grethe Klaussen (styremedlem)
Erik Lundh (styremedlem)
Jan Erik Jensen (styremedlem)
Eric Sandmæl (styremedlem)
Torhild Utklev (varamedlem)
Susanne Kæmpe (varamedlem)
Ragnvald Kaupang (varamedlem)
Øystein Tomter (varamedlem)
Øyvind Hunskaar (revisor)
Berit Pedersen (sekretær)I 2000 satte Herregårdsspillet også opp Ild for Live – et milleniumsspill.


== Eksterne lenker ==
Herregårdsspillet, Larvik – Hjemmeside
2A42 maskinkanon

Sjipunov 2A42 er en sovjetisk og russisk 30 mm maskinkanon.  Den er produsert av Tulamasjzavod AS.


== Plattformer ==
Kanonen har vært i bruk siden 1980-tallet, og er i bruk på følgende plattformer:


=== Pansrede personellkjøretøyer og stormpanservogner ===
BMP-2
BMD-2
BMD-3
BTR-T
BTR-90


=== Kamphelikopter ===
Mil Mi-28
Kamov Ka-50
Kamov Ka-52


== Eksterne lenker ==
(en) 2A42 30 mm autocannon – kategori av bilder, video eller lyd på Commons
Hans Purrmann

Hans Purrmann (født 10. april 1880 i Speyer, død 17. april 1966 i Basel, Sveits) var en tysk maler og grafiker.
Han gikk først i malerlære i farens firma og fortsatte på kunsthåndverkskolen i Karlsruhe (1897 -1899). Da kom han inn på kunstakademiet i München, med lærerne Gabriel von Hackl (i tegning) og Franz von Stuck (i maleri).
I 1905 slo han seg ned i Paris, og ble bl.a. kjent med Matisse, som gjorde inntrykk. Sammen med en del andre startet han Académie Matisse. I løpet av første verdenskrig ble all hans eiendom i Paris beslaglagt som fiendtlig eiendom, mens han selv befant seg i Württemberg. Han flyttet til Berlin i 1916 og stilte ut sammen med yngre kunstnere i en av «sezessionene». Mye av det han laget i denne tiden var grafiske arbeider.
Han ble engasjert i kunsttidsskriftet «Kunst und Künstler» som ble redigert av Karl Scheffler. Han ble også invitert til Preussische Akademie der Künste, og godtok det, men ikke å bli professor. Han flyttet til Italia i 1935 og ble styrer for Villa Romana i Firenze. Denne stillingen ble usikker etter at hans verker ble erklært entartet i hjemlandet. Nazistene beslagla 21 arbeider pluss 2 portretter malt av Rudolf Großmann.  Da Mussolini falt, flyktet han til Sveits.
I etterkrigstiden gikk det bedre. Han hadde utstillinger flere steder, og mottok æresbevisninger. Purrmann ble i 1955 utnevnt til den tyske ordenen Pour le Mérite für Wissenschaften und Künste.
Kunstverein Hannover arrangerte en stor retrospektivutstilling i anledning 80-årsdagen.


== Referanser ==
Skeidar

Skeidar er en landsdekkende norsk møbelkjede. Det er den eldste norske møbelkjeden og ble startet av Andresen-familien i 1912. Skeidar startet som Adolf Andresens møbelsnekkerverksted i Ski. I 1964 ble verkstedet utvidet med en butikk av Erna og Erik Andresen. Kjeden hadde i 2022 48 butikker spredt over hele Norge, fra Kristiansand i sør til Tromsø i nord, og er en av landets største møbelkjeder, og den største familieeide møbelkjeden i Norge. Hovedkontoret ligger på Holmen i Asker kommune. I 2021 omsatte Skeidars varehus møbler og interiørartikler for rundt to milliarder kroner.I 2012 kjøpte Skeidar opp den konkurrerende møbelkjeden Living og dannet møbelkonsernet SkeidarLiving Group AS. Etter sammenslåingen med Living-varehusene opplevde Skeidar en økning i antallet utsalgssteder, men Living-varehusene viste seg lite profitable. De lønnsomme Living-butikkene ble omprofilert til Skeidar, og de ulønnsomme ble lagt ned.Fotballspilleren Martin Andresen, som blant annet har spilt på Stabæk, Brann og i Vålerenga, er eier og konsernsjef i kjeden.


== Referanser ==


== Eksterne lenker ==
Offisielt nettsted
Storevarden

Storevarden (217 moh.) er, etter Kolbeinsvarden, det nest høyeste punktet på Askøy utenfor Bergen i Hordaland. Toppen ligger 1,3 kilometer sørøst for toppen av Kolbeinsvarden.
Etter tradisjonen regnes Storevarden av mange som et av Bergens syv fjell. Den årlige 7-fjellsturen går imidlertid ikke lenger innom Askøy og Storevarden slik den gjorde de første etterkrigsårene.


== Referanser ==
Sportsklubben Strong

Sportsklubben Strong (1. mai 1915 – 14. oktober 1952) var et idrettslag som holdt til på Grünerløkka i Oslo.
Klubben hadde sitt nedslagsfelt i området øst for parken Birkelunden og vest for Dælenenga idrettsplass. Klubben drev med bandy, fotball, ishockey og skisport. Strong var med på å stifte Norges Ishockeyforbund i 1934 og ble norgesmester i denne idretten i 1948. Klubben vant Oslo-serien i fotball i 1929.Dæhlenengen Ski- og Ballklubb (stiftet 18. mars 1916) ble slått sammen med Strong i oktober 1940.29. oktober 1952 slo Strong seg sammen med naboklubbene Sportsklubben Spero og Ball- og Skiklubben av 1914 (B.14), og dannet Grüner Idrettslag. Med 37 stemmer for og 7 stemmer mot gikk Strongs ekstraordinære generalforsamling inn for sammenslutningen.


== Landslagsspillere fra Strong ==
FotballThorleif Hartung, 1 landskamp, debut 1933.
Lars Martinsen, 5 landskamper, debut 1938.BandyThorleif Hartung, 5 landskamper, debut 1928.
Lars Martinsen, 1 landskamp, debut 1929.
Einar Nilsen, 3 landskamper som Strong-spiller (totalt 5), debut 1935.


== Referanser ==
Otto Pankok

Otto Pankok  (født 6. juni 1893 i Mülheim an der Ruhr, død 10. oktober 1966 i Wesel) var en tysk maler, grafiker og billedhogger.


== Liv og virke ==
Han fikk sin kunstnerutdannelse ved kunstakademiene i Düsseldorf og Weimar. Han ble bare noen måneder ved det siste, før han dro til Nederland sammen med Werner Gilles. Derfra dro han til Paris og studerte ved Académie Russe og Académie de la Grande Chaumière.
Han gjorde tjeneste som soldat ved vestfronten (Frankrike) under første verdenskrig 1914–1917.
Tilbake i Düsseldorf i 1919, var han med på stifte kunstnerforeningen «Junge Rheinland» (Unge Rhinland). Han ble på den tid en av de kunsthandleren Johanna Ey satset på. Der var han i selskap med bl. a. Otto Dix, Gert Heinrich Wollheim, og Adolf Uzarski.
Han ble raskt erklært for entartet av nazistene. I München-utstillingen i 1937, ble noen av bildene hans vist, og 56 offentlig innkjøpte verker ble beslaglagt. 18 finnes i beslagslisten.Etter krigen ble han kunstprofessor ved kunstakademiet i Düsseldorf fra 1947 til 1958. Bortsett fra i Nazi-tiden, var han stadig på reiser, og malte bilder fra steder han besøkte.


=== Arbeider ===
Han laget mest store, nær monokromatiske (ofte grisaille-aktige) bilder. Han laget også en mengde grafikk i tresnitt og monotypi. Bildene viser mennesker, dyr og landskaper i realistisk, men ekspressiv framstilling. Menneskene han avbildet tilhørte ofte grupper på utkanten av samfunnet (jøder og sigøynere), eller personer merket av et tungt liv. Han laget også ca. 200 bronseskulpturer, de fleste små. Han var også fast portrett-tegner for Düsseldorf-avisen Der Mittag fra 1924 til 1933.


== Referanser ==


== Litteratur ==
Barron, Stephanie, ed. (1991). "Degenerate Art:' The Fate of the Avant-Garde in Nazi Germany. New York: Harry N. Abrams, Inc. ISBN 0-8109-3653-4


== Eksterne lenker ==
Otto-Pankok-Museum (Gildehaus)
Otto-Pankok-Museum (Haus Esselt, Drevenack)
Şəhriyar Məmmədyarov

Şəhriyar Məmmədyarov (eng: Shakhriyar Mamedyarov, født 12. april 1985 i Sumgayit) er en aserbajdsjansk stormester i sjakk. Per januar 2019 er han rangert som nummer 3 på FIDEs liste over verdens fremste sjakkspillere med en rating på 2817.
Məmmədyarov lærte sjakk som åtteåring, og deltok i det nasjonale mesterskapet allerede i 1999. Året etter kom han på andreplass i det aserbajdsjanske mesterskapet, bare 15 år gammel, og representerte landet under Sjakk-OL i Istanbul med 4 poeng på 5 partier. 
I 2001 ble han nasjonal mester, og i 2002 deltok han igjen i OL. 
Məmmədyarov ble juniorverdensmester både i 2003 og i 2005, og er blant dem som blir nevnt som en mulig fremtidig verdensmester.


== Referanser ==


== Eksterne lenker ==
(en) Shakhriyar Mamedyarov – kategori av bilder, video eller lyd på Commons 
(en) Şəhriyar Məmmədyarov – FIDE 
(en) Şəhriyar Məmmədyarov – chessgames.com 
(en) Şəhriyar Məmmədyarov – OlimpBase 
(en) Şəhriyar Məmmədyarov – Chess.com 
(en) Şəhriyar Məmmədyarov – 365Chess.com
Wilhelm Lehmbruck

Wilhelm Lehmbruck (født 4. januar 1881 i Meiderich ved Duisburg, død 25. mars 1919 i Berlin) var en tysk billedhogger og grafiker.


== Liv og virke ==


=== Bakgrunn ===
Han vokste opp som fjerde barn i en gruvearbeiderfamilie. Da faren døde i 1899, fikk han plass på kunsthåndverksskolen i Düsseldorf etter anbefaling fra en av folkeskolelærerne. Han tjente til livsoppholdet ved å lage illustrasjoner til vitenskapelige verker, samt som dekorasjonsmaler. To år senere kom han inn på  Düsseldorfs kunstakademi der han ble opptatt til mesterklassen.


=== Kunstnerisk karriere ===
Etter endt studium i 1906, ble han medlem av den lokale kunstnerforeningen, og den franske Société Nationale des Beaux-Arts, som holdt en større utstilling i Grand Palais i 1907, hvor han fikk vist bilder for et internasjonalt publikum.
Han ble gift i 1908, og fikk en sønn (Gustav Wilhelm) året etter. I 1910 flyttet familien til Paris med pengestøtte fra en kunstsamler. Han ble da kjent med miljøet rundt Picasso, og andre ledende i tiden. Han deltok på utstillinger i Berlin, Köln og München. Sønnen Manfred  ble født i Paris 1913, samtidig med at hans bilder ble utstilt også i USA (New York City, Boston og Chicago).
I 1914 hadde han sin første separatutstilling i Galerie Paul Lavesque i Paris.
Samme år brøt første verdenskrig ut, og han ble utkalt til sanitetstjeneste i et krigslasarett i Berlin. Arbeidene han laget i denne tiden regnes for høydepunkter i hans kunstneriske utvikling.

Mentalt gikk krigens lidelser sterkt inn på ham. Han ble deprimert og flyktet til Zürich i 1916, og innredet et atelier der. Da krigen var slutt, dro han tilbake til Berlin, der han ble valgt som medlem av det prøyssiske Akademie der Künste. Han ble ikke lettere til sinns, og den 25. mars 1919 gjorde han slutt på livet. Noen av arbeidene hans ble stilt på entartete-utstillingen i München i 1937. I alt 35 av arbeidene ble inndradd.Verkene hans er nå utstilt i Lehmbruck-Museum i Duisburg. Bygningen er tegnet av hans sønn, arkitekten Manfred Lehmbruck.


=== Skulpturene ===
Lehmbrucks billedhoggerarbeider var hovedsakelig av menneskelige kropper. De er både naturalistisk framstilt, og samtidig ekspresjonistisk preget. Han uttrykte lidelse og anonymiserte de lidende.
Han gjorde ofte i skulpturene sine det samme som Amedeo Modigliani gjorde i maleriene, nemlig å forlenge kroppene i forhold til bredden.
Wilhelm Lehmbrucks Kniende ble brukt som blikkfang og stemningsskapende element ved den første (1955) og tredje (1964) documenta-utstillingen i Kassel.


== Referanser ==


== Eksterne lenker ==
(en) Wilhelm Lehmbruck – kategori av bilder, video eller lyd på Commons 
(de) Verk av og om Wilhelm Lehmbruck i katalogen til det tyske nasjonalbiblioteket
http://www.lehmbruckmuseum.de/
Robertprisen for årets barne- og familiefilm

Robertprisen for årets barne- og familiefilm er en filmpris som deles ut av Danmarks Film Akademi ved den årlige Robertfesten.


== Prisvinnere ==
2020-årene2010-årene2000-årene
Ulf Riis

Ulf Andre Riis (født 15. januar 1985 i Skien) er en norsk fotballspiller som for tiden spiller Tollnes bk. Han ble fostret opp i Odd Grenland, men spilte i perioden 2005–2010 i Pors. 3. januar 2011 signerte han for Odd Grenland, men spilte bare en sesong i eliteserieklubben før han gikk tilbake igjen til Pors.


== Referanser ==


== Eksterne lenker ==
(en) Ulf Riis – Transfermarkt 
(en) Ulf Riis – FBref 
Profil på altomfotball.no
Skandinavisk litteratur

Skandinavisk litteratur er litteratur på norsk, svensk og dansk språk, de tre nasjonalspråkene i Skandinavia. Siden disse tre språkene er innbyrdes forståelige, og lingvistisk sett er et dialektkontinuum, gir begrepet skandinavisk litteratur mening når det er tale om litteratur på de tre landenes skandinaviske språk.Litteratur fra Skandinavia kan også betraktes under ett på grunn av den geografiske nærheten mellom landene og delvis felles historie og kultur.
Den skandinaviske litteraturen har en lang historie og har produsert en rekke kjente forfattere og dramatikere, blant andre Ludvig Holberg, Henrik Ibsen og en rekke nobelprisvinnere i litteratur: Selma Lagerlöf, Bjørnstjerne Bjørnson,  Verner von Heidenstam, Karl Adolph Gjellerup, Henrik Pontoppidan, Knut Hamsun, Sigrid Undset, Erik Axel Karlfeldt, Frans Eemil Sillanpää, Johannes Vilhelm Jensen, Pär Lagerkvist, Nelly Sachs, Eyvind Johnson og Harry Martinson.
Som et eksempel på hvordan Skandinavia i stor grad hadde en felles litteratur kan man nevne at Henrik Ibsen utgav sine bøker i Danmark i en språkform som var tilpasset både et dansk og et norsk publikum. Oversettelser var ikke nødvendige, siden det dengang ikke var nevneverdige forskjeller mellom de to skriftspråkene.
I en utvidet forstand kan begrepet skandinavisk litteratur også omfatte islandsk og færøysk litteratur, selv om disse språkene ikke er innbyrdes forståelige med moderne skandinaviske språk. Ofte vil en da benytte begrepet nordisk litteratur.
Nordisk litteratur

Nordisk litteratur er en betegnelse på litteratur skrevet på nordgermanske språk (nordiske språk), dvs. norsk, dansk, svensk, islandsk og færøysk. Nordisk betyr i denne sammenhengen nordgermansk. Nordisk litteratur er en del av fagfeltet nordistikk. Noen ganger kan litteratur på de innbyrdes forståelige språkene norsk, dansk og svensk også kalles skandinavisk litteratur.
Mikael Gam

Mikael Gam (født 1901, død 25. mai 1982) var en dansk-grønlandsk politiker og minister).
Før han ble politiker var han lærer og rektor. Han flyttet fra Danmark til Grønland i 1925, for å vikariere ved Seminariet i Godthåb. Han ble senere rektor ved skolen i Aasiat. I 2004 ble det avduket en statue av ham utenfor den gamle jenteskolen der. Statuen er lagd av Jens Erik Kjeldsen. Han ble senere skoledirektør for hele Grønland.
Først i 1960 flyttet han tilbake til Danmark. Han ble oppfordret til å stille til Folketingsvalg som Nordgrønlands representant, og samme dag som han vant valget ble han utpekt til Grønlandsminister i den danske regjeringen.


== Politiske verv ==
Grønlandsminister i Viggo Kampmanns andre regjering fra 18. november 1960 til 3. september 1962
Grønlandsminister i Jens Otto Krags første regjering fra 3. september 1962 til 26. september 1964


== Bibliografi ==
1972 – Een gang Grønland-altid Grønland (ISBN 8755703461)
1952 – Kalaallit Nunaanni Atuarfik
1954 – Kalalek Arnak/Den grønlandske kvinde (sammen Helga Gam), tospråklig bok, illustrert av Jens Rosing


== Referanser ==


== Kilder ==
HVEM-HVAD-HVOR 1983, Politikens Forlag, København 1982
Grønlandsministeriet

Grønlandsministeriet, formelt Ministeriet for Grønland, var et ministerium i Danmark. Grønlandsministeren var medlem av Danmarks regjering. Grønlandsministeriet ivaretok saker som særskilt angikk Grønland. Grønlandsministeriet ble opprettet i 1958 og nedlagt i 1984, etter at Grønland fikk utvidet selvstyre. Ministeriets oppgaver ble tilbakeført til de enkelte fagministeriene. Forbindelsene mellom Grønland og Danmark ivaretas nå av Statsministeriet.


== Se også ==
Liste over Danmarks ministre for Grønland


== Referanser ==
Carl P. Jensen

Carl Peter Jensen (født 1906, død 28. august 1987) var en dansk politiker og minister. Han representerte Socialdemokraterne.
Jensen var medlem av Folketinget fra 1953 til 1971.
Han hadde flere ministerposter i de sosialdemokratiske regjeringene fra 1960 til 1968; 

Boligminister i Viggo Kampmanns første regjering fra 31. mars 1960 til 18. november 1960
Boligminister i Viggo Kampmanns andre regjering fra 18. november 1960 til 3. september 1962
Boligminister i Jens Otto Krags første regjering fra 3. september 1962 til 26. september 1964
Grønlandsminister i Jens Otto Krags andre regjering fra 26. september 1964 til 2. februar 1968


== Referanser ==


== Kilder ==
Om Carl P. Jensen i Kraks Blå Bog
Henry Bessemer

Henry Bessemer (født 19. januar 1813 i Charlton i England, død 15. mars 1898) var en britisk ingeniør og oppfinner.
Han var mest kjent for den såkalte bessemerprosessen som gjorde det både lettere og billigere å produsere stål. Dermed ble det produsert langt flere stålprodukter som våpen og togskinner.
Da det viste seg vanskelig å overbevise eksisterende stålprodusenter om fordelene ved den nye prosessen, ble han tvunget til selv å prøve å utnytte prosessen kommersielt. Med venners hjelp fikk han skaffet tomter i Sheffield og opprettet stålfabrikker der.
Selv om prosessen ikke lenger benyttes, var den av svært stor betydning da den ble lansert, fordi den senket kostnadene ved stålproduksjon betydelig. Fra da av begynte dermed stål å erstatte mindreverdige materialer som tidligere hadde vært billigere. Bessemerprosessen bidro dermed sterkt til den industrielle revolusjon.


== Referanser ==


== Eksterne lenker ==
(en) Henry Bessemer – kategori av bilder, video eller lyd på Commons  Denne artikkelen er helt eller delvis basert på materiale fra Bessemer, sir Henry i Nordisk familjebok, utgitt mellom 1904 og 1926 – i dag offentlig eiendom.
Shah Nawaz

Shah Nawaz (født 14. mars 1949 i Lahore) er en norsk kjemiker og forsker.
Nawaz har en mastergrad i realfag fra fødelandet Pakistan, og underviste deretter i Lahore. Han kom til Norge i 1981, og tok dr.scient.-graden ved Universitetet i Oslo i 1991. Han var deretter en periode ved Høgskolen i Nord-Trøndelag, før han ble førsteamanuensis ved Høgskolen i Østfold i 1997, der han utdannet studenter som skulle bli bioingeniører.I 2002 ble Nawaz kåret til «en av de 500 mest betydningsfulle personer i dette århundret» av det amerikanske forlaget Barons for sitt arbeid i petrokjemi.


== Referanser ==
Percy Daggs III

Percy Daggs III (født 20. juli 1982 i Long Beach i California) er en amerikansk skuespiller. Han er best kjent som Wallace Fennel i serien Veronica Mars, der han spiller bestevennen til Veronica Mars (Kristen Bell).


== Filmografi ==


=== Film ===
Blue Hill Avenue (2001)
American Son (2008)


=== Fjernsyn ===
Any Day Now (1998)
To Have & To Hold (1998)
Freaks and Geeks (2000)
The Amanda Show (2001)
The Nightmare Room (2002)
Family Law (2002)
NYPD Blue (2002)
The Guardian (2003)
Boston Public (2002/2003)
Veronica Mars (2004 – 2007)
In Plain Sight (2008)
Raising the Bar (2008)


== Eksterne lenker ==
(en) Percy Daggs III på Internet Movie Database 
(en) Percy Daggs III på AllMovie 
(en) Percy Daggs III hos Rotten Tomatoes 
(en) Percy Daggs III hos The Movie Database
Flykapringene på Dawson’s Field

Flykapringene på Dawson's Field skjedde den 6. september og 9. september 1970. Fem jetfly som skulle til New York ble kapret av medlemmer av Folkefronten for Palestinas frigjøring, hvor tre av disse landet ved den avsidesliggende flystripen Dawson's Field i nærheten av byen Zarqa i Jordan.

Flyselskapet El Als flight 219, en Boeing 707, tok av fra Ben Gurion internasjonale lufthavn i Israel med 148 passasjerer og en besetning på ti personer. Etter mellomlanding i Amsterdam ble flyet kapret over Nordsjøen av amerikaneren Patrick Arguello og palestineren Leila Khaled. Flyselskapets ombordværende vakter drepte Arguello og tok Khaled til fange. Da flyet landet på Heathrow, ble den 24-årige Khaled overlevert til britisk politi. Det skulle egentlig ha vært fire kaprere, hvorav de øvrige to skulle komme på i Amsterdam, men dette skjedde aldri.Flyselskapet Pan Americans flight 93, en Boeing 747, tok av fra flyplassen utenfor Brussel med 152 passasjerer og 17 personer i besetningen. Dette ble kapret av de to personene som ikke lyktes i å komme med på El Als fly. De tvang mannskapet til å lande utenfor Beirut, hvor de fylte bensin før flyet fortsatte til Kairo. Ved ankomst ble alle bedt om å forlate flyet, før kaprerne sprengte det i luften.Flyselskapet TWAs flight 74, nok en Boeing 707, tok av fra Frankfurt internasjonale lufthavn med 141 passasjerer og ti personer i besetningen. Flyet ble kapret like etter avgang, og kapteinen ble tvunget til å fly til Jordan, der det landet på flystripen Dawson's Field.Flyselskapet Swissairs flight 100, en DC-8, med 143 passasjerer og en besetning på 12 personer ble kapret etter at det hadde tatt av i Zürich. Også dette flyet ble tvunget til å lande på Dawson's Field.En femte flykapring hendte den 9. september gjennom kapringen av BOACs flight 775, en Vickers VC10, med 105 passasjerer og en besetning på ni. Flyet tok av fra Bombay og skulle fly til London med mellomlandinger i Bahrain og Beirut, men ble kapret i Bahrain og tvunget til å lande ved Dawson's Field.
VetcoGray

VetcoGray har i over 100 år spesialisert seg i oppstrøms bore- og produksjonsteknologi for onshore-, offshore- og undervanns olje- og gassindustri.
Bedriften har 6000 medarbeidere som nå er en del av General Electrics olje- og gassteam, som leverer avansert teknologiske produksjoner og tjenester for produksjon, LNG, rørledninger, lagring, raffinerier og petrokjemi.


== Eksterne lenker ==
VetcoGray – A GE Oil & Gas Business (Hjemmeside på engelsk)
Jill Johnson

Jill Anna Maria Werner Johnson (født Johnsson 24. mai 1973 i Ängelholm i Sverige) er en svensk country- og popsanger. Hun deltok i 1998 i den svenske Melodifestivalen, der hun vant med låten «Kärleken är», hvoretter hun representerte Sverige under Eurovision Song Contest samme året og nådde tiendeplass.
Jill Johnson giftet seg med den svenske musikeren Håkan Werner i 1999. De ble skilt i 2016.


== Diskografi ==


=== Album ===
1996 – Sugartree
1998 – När hela världen ser på
2000 – Daughter of Eve
2002 – Good Girl
2003 – Discography
2003 – Roots and Wings
2005 – Jill Johnson (samlingsalbum)
2005 – Being Who You Are
2005 – The Christmas in You
2006 – The Woman I've Become
2007 – Music Row
2008 – Baby Blue Paper
2009 – Music Row II
2010 – The Well-Known And Some Other Favourite Stories
2011 – Flirting with Disaster
2011 – Välkommen jul
2012 – A Woman Can Change Her Mind
2013 – Duetterna
2014 – Livemusiken från Jills veranda
2014 – Songs for Daddy


== Referanser ==


== Eksterne lenker ==
(sv) Offisielt nettsted 
(en) Jill Johnson – kategori av bilder, video eller lyd på Commons 
(en) Jill Johnson på Internet Movie Database 
(en) Jill Johnson hos The Movie Database 
(en) Jill Johnson på Discogs 
(en) Jill Johnson på MusicBrainz 
(en) Jill Johnson på SoundCloud 
(en) Jill Johnson på Spotify 
(en) Jill Johnson på Songkick 
(en) Jill Johnson på Last.fm 
(en) Jill Johnson på Genius — sangtekster 
(en) Jill Johnson på AllMusic
RPM

RPM eller rpm kan referere til:

Omdreiningstall – (engelsk revolutions per minute), anbefalt forkortet til r/min av standardiseringsorganisasjoner
RPM Package Manager – et format for Linux
RPM – kanadisk musikkmagasin (1964–2000)
Skuddtakt – (engelsk rounds per minute)
Fylkesvei 2630

Fylkesvei 2630 går mellom Sundbrua og Sandbu i Vågå kommune. Veien er 2,7 km lang. Veien var tidligere en del av riksvei 15 før riksveien ble lagt utenom Vågåmo sentrum.
Frem til 2019 hadde veien betegnelsen fylkesvei 452 (Oppland).


== Kommuner og knutepunkter ==

 VågåVågåvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2630
(no) Statens vegvesen – trafikkmeldinger